b"\n_START_ARTICLE_\nHurac\xc3\xa0 Mitch\n_START_SECTION_\nPreparatius\n_START_PARAGRAPH_\nA causa de l'amena\xc3\xa7a de l'hurac\xc3\xa0, el govern d'Hondures evacu\xc3\xa0 alguns dels 45.000 ciutadans de les illes de la Bahia i prepararen tots els recursos aeris i navals. El govern de Belize declar\xc3\xa0 l'alerta vermella i demanava als ciutadans de les illes de mar enll\xc3\xa0 que es dirigissin a la principal. Com l'hurac\xc3\xa0 amena\xc3\xa7ava colpejar prop de la ciutat de Belize com un hurac\xc3\xa0 de Categoria\xc2\xa04, molts ciutadans foren evacuats per por que fora com l'hurac\xc3\xa0 Hattie 37\xc2\xa0anys enrere. Guatemala tamb\xc3\xa9 emet\xc3\xa9 l'alerta vermella, recomanant els vaixells a quedar-se a port, avisant a la gent que es prepar\xc3\xa9s i/o que busqu\xc3\xa9s refugi i advertint dels possibles desbordament de rius. Quan Mitch recal\xc3\xa0, s'havien evacuat milers de persones al llarg de la costa oest del Carib: 100.000 a Hondures, 10.000 a Guatemala i 20.000 a l'estat mexic\xc3\xa0 de Quintana Roo.\n_START_SECTION_\nHondures\n_START_PARAGRAPH_\nAbans de sacsejar Hondures, l'hurac\xc3\xa0 Mitch generava ones de fins a 6,7 m d'al\xc3\xa7ada a la costa. Quan f\xc3\xa9u recalada, minv\xc3\xa0 la intensitat, tanmateix provocava una tempesta forta i aixecava ones de 3,7 m d'al\xc3\xa7ada. Mentre la tempesta travessava el pa\xc3\xads, deixava al seu pas precipitacions extremes que acumul\xc3\xa0 fins a gaireb\xc3\xa9 910 mm a Choluteca, on 460 mm dels quals es registraven en un dia. La pluja acumulada a Choluteca per l'hurac\xc3\xa0 equivalia a la precipitaci\xc3\xb3 total mitj\xc3\xa0 en 212 dies. L'amplada del riu de Choluteca en aquest punt es multiplic\xc3\xa0 per sis respecte a la seva amplada normal. Les inundaci\xc3\xb3 generalitzades va ser parcialment provocat per l'artiga per a l'explotaci\xc3\xb3 agr\xc3\xadcola d'Hondures, aix\xc3\xad que els boscos no van poder absorbir la humitat del s\xc3\xb2l. A m\xc3\xa9s a m\xc3\xa9s, s'estima que precipitaren fins a 1.900\xc2\xa0mm de pluja en les regions muntanyoses. Les gran quantitats d'aigua acumulades va provocar el desbordament de rius en tot el pa\xc3\xads. La profunditat m\xc3\xa9s profunda registrada va ser de 12,5 metres al Riu Ul\xc3\xbaa prop de Chinda, mentre que la llargada m\xc3\xa9s gran registrada van ser els 359 metres del Riu Lean prop d'Arizona. Les precipitacions tamb\xc3\xa9 provocaven esllavissades generalitzades en les zones muntanyoses del pa\xc3\xads._NEWLINE_Mitch va provocar una devastaci\xc3\xb3 tan generalitzada i estesa que el president hondureny Carlos Roberto Flores afirmava que s'havien destru\xc3\xaft cinquanta anys de progr\xc3\xa9s del pa\xc3\xads. Aproximadament el 70-80% de la infraestructura de transports de tot el pa\xc3\xads eren destru\xc3\xafts, incloent-hi gaireb\xc3\xa9 tots els ponts i les carreteres secund\xc3\xa0ries; els estralls van ser tan grans que els mapes existents van quedar obsolets. Al voltant de 25 petites viles van ser destru\xc3\xafdes totalment per esllavissades provocades per la tempesta. Els desperfectes en les xarxes de transport i comunicaci\xc3\xb3 ascendiren als $529 milions (1998 USD, $619 milions 2006 USD). En tot el pa\xc3\xads, la tempesta va destruir 33.000 cases i va fer malb\xc3\xa9 50.000 m\xc3\xa9s. A m\xc3\xa9s a m\xc3\xa9s, caigueren nombrosos arbres, deixant les pendents de les muntanyes nues i fent-les m\xc3\xa9s vulnerables a possibles esllavissades._NEWLINE_Les precipitacions de Mitch provocaren greus p\xc3\xa8rdues en les collites del pa\xc3\xads, afectant a m\xc3\xa9s del 29% de la superf\xc3\xadcie de cultiu d'Hondures, que equival a 800 km\xc2\xb2. El NCDC va calcular que les inundacions havien destru\xc3\xaft almenys el 70% de la collita del pa\xc3\xads. Els cultius alimentaris es van veure fortament danys; espec\xc3\xadficament es va destruir el 58% de la collita de blat de moro, el 24% la del sorgo, el 14% la de l'arr\xc3\xb2s i el 6% de la de la collita de mongetes. D'altres collites d'exportaci\xc3\xb3 importants patiren p\xc3\xa8rdues similars, com la p\xc3\xa8rdua del 85% de la collita del pl\xc3\xa0tan, un 60% de la canya de sucre, el 29% de la dels melons, el 28% de la palma africana i el 18% de la de caf\xc3\xa8. S'estima que les p\xc3\xa8rdues en la collita ascendeixen entre els $900\xc2\xa0milions (1998\xc2\xa0USD, $1.000\xc2\xa0milions 2006\xc2\xa0USD) i el 1.700\xc2\xa0milions (1998\xc2\xa0USD, $2.000\xc2\xa0 2006\xc2\xa0USD). Tamb\xc3\xa9 es van produir p\xc3\xa8rdues importants en el bestiar amb la mort de 50.000 caps de bestiar o la p\xc3\xa8rdua del 60% de la poblaci\xc3\xb3 d'aviram. La producci\xc3\xb3 de gambes, que s'havia convertit en una exportaci\xc3\xb3 important, s'enfront\xc3\xa0 contra la destrucci\xc3\xb3 quasi total. Les p\xc3\xa8rdues de bestiar ascendiren fins als $300\xc2\xa0milions (1998\xc2\xa0USD, $351\xc2\xa0milions 2006\xc2\xa0USD)._NEWLINE_Les inundacions i esllavissades de terra extremes mataven prop de 6.500 persones i un milers m\xc3\xa9s de desapareguts. Moltes de les v\xc3\xadctimes mortals no identificades van ser enterrades en fosses comunes, creant aix\xc3\xad la gran incertesa sobre el recompte total de morts. M\xc3\xa9s del 20% de la poblaci\xc3\xb3 total del pa\xc3\xads, possiblement un mili\xc3\xb3 i mig, es van quedar sense llar a conseq\xc3\xbc\xc3\xa8ncia de l'hurac\xc3\xa0. Les grans p\xc3\xa8rdues dels cultius deixaren molts pobles prop de la inanici\xc3\xb3, mentre que la manca de sanejament produ\xc3\xafren brots de mal\xc3\xa0ria, dengue i c\xc3\xb2lera._NEWLINE_L'hurac\xc3\xa0 va romandre fins a tres dies estancat prop de l'illa de Guanja. Els forts vents destru\xc3\xafren un ter\xc3\xa7 de les cases de l'illa i deixaven molts ciutadans sense electricitat durant mesos. L'illa de 14\xc2\xa0km tradicionalment havia tingut una forma de fer independent. Guanaja va rebre poca ajuda del govern nacional, tanmateix, l'ajuda internacional va ser tan abundant que fins i tot, ciutadans hondurenys d'altres zones del pa\xc3\xads s'acostaven a l'illa a buscar subministraments. En total a Hondures, es registraren almenys 7.000 morts i els danys es xifraren en $3.800 milions de d\xc3\xb2lars."